
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση επιτροπής σύνταξης νέου Κώδικα κατάστασης των δη¬ 
μοσίων πολιτικών υπαλλήλων. 1 

Εξαίρεση από τις διατάξεις του Ν. 1735/87 κατηγοριών προσωπι¬ 
κού του Κρατικού Παιδικού Σταθμού Λιβανάτων Φθιώτιδας. 2 

Έγκριση κατ’ εξαίρεση εφημεριών αγροτικών ιατρών. 3 

και Υπαλλήλων Εργατικών Επαγγελματικών Οργανώσεων. . 5 
Εφαρμογή των άρθρων 6 και 7 της Ελληνο-λιβυκής Συμφωνίας 

Κοινωνικής Ασφάλειας. 6 

Ειδικός Κανονισμός του Λιμένα Θεσσαλονίκης αριθ. 50 «Περί μέ¬ 
τρων ασφαλείας κατά τις διενεργούμενες εργασίες φόρτωσης ή 
εκφόρτωσης υγρών χύμα ουσιών, υγροποιημένων αερίων που 
μεταφέρονται με δεξαμενόπλοια και των καταλοιπών τους 


από/σε βυτιοφόρα οχήματα». 7/ 

Σύσταση Πνευματικού Κέντρου Κοινότητας Καστρίου Ν. Αρκα¬ 
δίας . 8 

Συμμετοχή της κοινότητας Κρυονερίου ως μέλους του συνδέσμου 

ύδρευσης Δήμου Γυθείου και Κοινοτήτων περιφέρειας. 9 

Τροποποίηση του άρθρου 7 της συστατικής πράξης ΔΕΑΔΑ ... 10 

Σύσταση Νομικού προσώπου στην κοινότητα Σκιαδά Ν. Πρέβεζας 
με την επωνυμία: «ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ 

ΚΟΙΝΟΤΗΤΑΣ ΣΚΙΑΔΑ».11 

Καθορισμός λατομικής περιοχής στο Σχιστόλιθο του Δήμου Σιδηρο- 
κάστρου Ν. Σερρών .12 

Διορθώσεις Σφαλμάτων 

Διόρθωση σφάλματος στην 136/392/18.3.92 απόφαση Υφυπουρ¬ 
γού Υγείας, Πρόνοιας και Κοιν. Ασφαλίσεων .13 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΑΚ/Φ.2/13101 (1) 


Συγκρότηση επιτροπής σύνταξης νέου Κώδικα κατάστασης των δημο¬ 
σίων πολιτικών υπαλλήλων. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α. Του Ν.Δ. 216/1974 «Περί συστάσεως Υπουργείου Προεδρίας 
Κυβερνήσεως». 

β. Του Π.Δ. 320/1988 «Οργανισμός των Υπηρεσιών του ΥΠΠΚ». 
γ. Του άρθρου 11 του Ν. 1943/1991, όπως η παράγραφος 1 αντι- 


καταστάθηκε από το άρθρο 16 του Ν. 2026/1992. 

2. Τα έγγραφα των αρμοδίων, αποφασίζουμε: 

Ορίζουμε τον Πρόεδρο και τα μέλη της Επιτροπής σύνταξης σχεδίου 
Κώδικα κατάστασης υπαλλήλων του Δημοσίου και των Νομικών Προ¬ 
σώπων Δημοσίου Δικαίου, καθώς και τους ειδικούς εισηγητές και τους 
γραμματείς, σύμφωνα με το άρθρο 11 του Ν. 1943/1991, σε συνδυα¬ 
σμό με το άρθρο 16 του Ν. 2026/1992, ως εξής: 

α. Κων/νο Τράκα Σύμβουλο του Ελεγκτικού Συνε¬ 

δρίου, ως Πρόεδρο 

β. Παναγιώτη Πικραμμένο Πάρεδρο του Συμβουλίου της Επι¬ 
κράτειας, ως μέλος 

γ. Νικόλαο Σακελλαρίου Πάρεδρο του Συμβουλίου της Επι¬ 
κράτειας, ως μέλος 

δ. Αριστ. Κομισόπουλο Σύμβουλο του Νομικού Συμβουλίου 

του Κράτους, ως μέλος 

ε. Προκοπή Παυλόπουλο Καθηγητή Παν/μίου Αθηνών, ως 

μέλος 

στ. Δήμητρα Κοντογιώργα - Καθηγήτρια Παν/μίου Θεσσαλονί- 
Θεοχαροπούλου κης, ως μέλος 

ζ. Βασίλειο Ανδρονόπουλο Γενικό Διευθυντή ΥΠΠΚ, ως μέλος 

η. Μίνωα Μαθιουδάκη Γενικό Διευθυντή ΥΠΠΚ, ως μέλος 

θ. Βασίλειο Ριζά Γενικό Διευθυντή ΓΛΚ, ως μέλος 

ι. Δήμητρα Φραγγή Προϊσταμένη Δ/νσεως ΥΠΠΚ, ως 

μέλος 

ια. Δημήτριο Αγκαβανάκη Εκπρόσωπο της ΑΔΕΔΥ με ανα¬ 
πληρωτή του τον Ζήση Καπούλα, 
ως μέλος 

Ειδικοί εισηγητές ορίζονται: 

α. Ηρακλής Τσακόπουλος Εισηγητής του Συμβουλίου της Επι¬ 
κράτειας 

β. Κων/νος Κωστόπουλος Εισηγητής Ελεγκτικού Συνεδρίου 
γ. Δέσποινα Κωνσταντάρα Εισηγήτρια Ελεγκτικού Συνεδρίου 
δ. Ευαγγελία Βασιλείου Προϊσταμένη Τμήματος ΥΠΠΚ 
ε. Αγγελική Μανίτη Προϊσταμένη Τμήματος ΥΠΠΚ 

στ. Σταυρούλα Καραμπάτσου Προϊσταμένη Τμήματος ΥΠΕΣ 
ζ. Θεόδωρος Κυριαζής Προϊστάμενος Τμήματος ΥΠΕΣ 

η. Σταυρούλα Κτιστάκη Υπάλληλος ΥΠΠΚ 

Η Επιτροπή εξυπηρετείται στο έργο της από γραμματεία αποτελού- 
μενη από τους: 

Γραμματείς: 

α. Κων/νος Αργυρού Υπάλληλος Υπουργείου Προεδρίας 

της Κυβέρνησης 

β, Μαριάννα Κανδεράκη Υπάλληλος Υπουργείου Παιδείας 
γ. Βασιλική Μποτοπούλου Υπάλληλος Ελεγκτικού Συνεδρίου 
δ. Αικατερίνη Κολλιοντζή Υπάλληλος του Υπουργείου Προε¬ 
δρίας 

Η Επιτροπή λειτουργεί σύμφωνα με τις αρχές που διέπουν τα συλλο¬ 
γικά όργανα. Θα συνεδριάζει κάθε βδομάδα, στο Υπουργείο Προεδρίας 
της Κυβερνήσεως και θα ολοκληρώσει το έργο της κατά το διανυόμενο 
έτος. 

ΕΦΗΜΕΡΙΕ ΤΗΕ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Μαΐου 1992 

Ο ΥΠΟΥΡΓΟΣ 

ΣΩΤ. ΚΟΥΒΕΛΑΣ 
- ψ - 

Αριθ. Ε/οικ. 22409 (2) 

Εξαίρεση από τις διατάξεις του Ν. 1735/87 κατηγοριών προσωπικού 
του Κρατικού Παιδικού Σταθμού Λιβανάτων Φθιώτιδας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝΩΝΙΚΩΝ ΑΣΦ/ΣΕΩΝ 

Έχοντας υπόψη: 

1. Τις διατάξεις του εδαφίου (ια) της παρ. 2 του άρθρου 1 του Ν. 
1735/87 «Προσλήψεις στο Δημόσιο Τομέα, κοινωνικός έλεγχος στη 
Δημόσια Διοίκηση και άλλες διατάξεις». 

2. Τις εξαιρετικές υπηρεσιακές ανάγκες σε προσωπικό του Κρατικού 
Παιδικού Σταθμού Λιβανάτων Φθιώτιδας. 

3. Την απόφαση του Πρωθυπουργού (ΠΤΣ 51/1991) αριθ. 13/ 
23.1,1992 με την οποία εγκρίθηκε η πλήρωση κενών θέσεων στον 
Κρατικό Παιδικό Σταθμό Λιβανάτων Φθιώτιδας. 

4. Τη διάταξη της παρ. 2 του αρ. 21 του Ν. 2026/23.3.92(ΦΕΚ 
43/τ.Α') «Ρύθμιση θεμάτων οργάνωσης προσωπικού της δημόσιας 
διοίκησης και άλλες διατάξεις», αποφασίζουμε: 

1. Εξαιρούμε από τις διατάξεις του Ν. 1735/87 την πλήρωση μιας 

(1) θέσης του Κλάδου ΤΕ Βοηθητικού Προσωπικού Μαγειρείου και δύο 

(2) θέσεων του κλάδου ΤΕ Προσωπικού Καθαριότητας - Βοηθητικών 
εργασιών του Κρατικού Παιδικού Σταθμού Λιβανάτων Φθιώτιδας. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Απριλίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΟΝ 

ΣΩΤ. ΚΟΥΒΕΛΑΣ Γ. ΣΟΥΡΛΑΣ 

-♦- 

Αριθ. Λγ/19415 (3) 

Έγκριση κατ’ εξαίρεση εφημεριών αγροτικών ιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 67/68, του Ν. 1397/83, του Ν. 
1579/85 και Ν. 1759/85. 

2. Τις διατάξεις του Ν. 1505/84 και Ν. 1810/88. 

3. Τις διατάξεις του αρ. 20 του Ν. 1963/91 (ΦΕΚ 138/Α’/91). 

4. Την αρ. Δγ/1002/92 (ΦΕΚ 139/Β'/92) απόφασή μας. 

5. Τις ιδιάζουσες συνθήκες της περιοχής Ανωγείων του Ν. Ρεθύμνης 
και το αρ. 1518/8.4.92 έγγραφο του Ν.Γ.Ν. Ρεθύμνου, αποφασί¬ 
ζουμε: 

Εγκρίνουμε κατά παρέκκλιση της αρ. Δγ/1002/24.2.92 (ΦΕΚ 
139/Β'/92) απόφασής μας, τη συμμετοχή δύο (2) αγροτικών γιατρών 
στο πρόγραμμα εφημεριών του Κ.Υ. Περάματος, του Ν.Γ. Νοσοκομείου 
Ρεθύμνου, όταν εφημερεύει ενεργά και γιατρός κλάδου ΕΣΤ και τριών 

(3) αγροτικών γιατρών όταν δεν εφημερεύει ενεργά γιατρός του ΕΣΐ, 
με σκοπό ο ένας γιατρός να παραμένει στο Π.Ι. Ανωγείων για την κά¬ 
λυψη των αναγκών του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 7 Μαΐου 1992 

Ο ΥΠΟΥΡΓΟΣ 

Γ. ΣΟΥΡΛΑΣ 


Αριθ. Φ 36/411 (4) 

Ανασύνθεση Δ.Σ. του Ταμείου Ασφαλίσεως Εμπόρων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦ/ΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 20 του Ν. 1539/85. 

2. Το άρθρο 1 παρ. 1 περ. ιητουΠ.Δ. 129/192 (ΦΕΚ 201 Α'). 

3. Την Φ 36/οικ. 2277/21.6.82 κοινή απόφαση. 

4. Την Υ1540/18.9.91 (ΦΕΚ 754/Β’/91) κοινή απόφαση Πρω¬ 
θυπουργού και Υπ. Υγείας, Πρόνοιας και Κοινών. Ασφαλίσεων «Ανά¬ 
θεση αρμοδιοτήτων-ττιον Υφυπουργό Υγείας, Πρόνοιας και Κοινών. 
Ασφαλίσεων Δημ. Σιούφα», αποφασίζουμε: 

Η Φ. 36/οικ. 2277/21.6.82 κοινή Υπουργική Απόφαση αντικαθί¬ 
σταται ως εξής: 

1. Το Ταμείο διοικεϊται από δεκατριαμελές (13μελές) Διοικητικό 
Συμβούλιο που αποτελείται από: 

α. Τέσσερις (4) ασφαλισμένους, 
β. Δύο (2) συνταξιούχους. 

γ. Έναν (1) ανώτερο υπάλληλο του Υπ. Υγείας - Πρόνοιας και Κοι¬ 
νών. Ασφαλίσεων. 

δ. Έναν (1) υπάλληλο του ΤΑΕ. 
ε. Έναν (1) ειδικό σε θέματα κοινωνικής ασφαλίσεως. 
στ. Τέσσερα (4) μέλη με γνώσεις ή εμπειρία σε θέματα οικονομικά, 
διοίκησης και οργάνωσης. 

2. Τα μέλη από τους ασφαλισμένους και τους συνταξιούχους με τους 
αναπληρωτές τους υποδεικνύονται από τις οργανώσεις των ασφαλισμέ¬ 
νων και συνταξιούχων του Ταμείου όλης της χώρας. 

Οι υποδείξεις των οργανώσεων υποβάλλονται εντός 30 ημερών, 
αφότου ζητηθούν, στον Υπουργό Υγείας - Πρόνοιας και Κοινών. Ασφα¬ 
λίσεων. 

3. Σε περίπτωση μη έγκαιρης υποβολής των παραπάνω υποδείξεων 
ο Υπουργός Υγείας, Πρόνοιας και Κοινών. Ασφαλίσεων προβαίνει στον 
διορισμό των εκπροσώπων των ασφαλισμένων και των συνταξιούχων 
κατά την κρίση του χωρίς τις υποδείξεις αυτές. 

4. Όλα τα μέλη του Δ. Συμβουλίου, ο Κυβ. Επίτροπος και ο Γραμ- 
ματέας αυτού διορίζονται με τριετή θητεία με ισάριθμους αναπληρωτές, 
που έχουν τις ιδιότητες των αναπληρουμένων, με απόφαση του Υπουρ¬ 
γού Υγείας, Πρόνοιας και Κοινών. Ασφαλίσεων που δημοσιεύεται στην 
Εφημερίδα της Κυβέρνησης. 

5. Το Δ.Σ. στην πρώτη του συνεδρίαση εκλέγει με μυστική ψηφοφο¬ 
ρία μεταξύ των παρόντων μελών του τον Πρόεδρο και έναν Αντιπρόεδρο 
που προέρχεται από τους ασφαλισμένους. 

■ Στην πρώτη συνεδρίαση προεδρεύει το μέλος που είναι υπάλληλος 
του Υπ. Υγείας - Πρόνοιας και Κοινωνικών Ασφαλίσεων. 

Ο Πρόεδρος και ο Αντιπρόεδρος διατηρούν το αξίωμά τους εφόσον 
διατηρούν την ιδιότητα του μέλους του Δ. Συμβουλίου. 

Σε περίπτωση έκπτωσης θανάτου ή οπωσδήποτε αποχώρησης του 
Προέδρου ή του Αντιπροέδρου από το Δ.Σ. ενεργείται, μετά τη συμπλή¬ 
ρωση του Δ.Σ. νέα εκλογή για το υπόλοιπο χρονικό διάστημα της θη¬ 
τείας που εξέπεσε, απεβίωσε ή αποχώρησε. 

6. Δεν διορίζονται και δεν μπορούν να αποτελούν τακτικά ή αναπλη¬ 
ρωματικά μέλη του Δ. Συμβουλίου. 

α. Οι ανίκανοι να αναλάβουν ή να διατηρούν δημόσιο λειτούργημα, 
β. Οι βουλευτές όσο διαρκεί η θητεία τους, 
γ. Όσοι διατηρούν οποιαδήποτε οικονομική σχέση με το Ταμείο, 
δ. Όσοι δεν έχουν συμπληρώσει πενταετή (5ετή) ασφάλιση στο Τα¬ 
μείο για όσους προέρχονται από τους ασφαλισμένους ή καθυστερούν τις 
ασφαλιστικές τους εισφορές. 

ε. Όσοι δεν λαμβάνουν νόμιμα τη σύνταξή τους, για όσους προέρχο¬ 
νται από τους συνταξιούχους. 

7. Εάν κατά την ημέρα του διορισμού υπάρχει κάποιο από τα πιο 
πάνω κωλύμματα ή προκόψει μετά το διορισμό ή το μέλος του Δ.Σ. χά¬ 
σει την ιδιότητα με την οποία διορίστηκε ως τακτικό ή αναπληρωματικό 
μέλος του Δ.Σ. τούτο συνεπάγεται την έκπτωση από το αξίωμα με από¬ 
φαση του Υπουργού Υγείας, Πρόνοιας και Κοινών. Ασφαλίσεων. 

8. Ο Υπουργός Υγείας, Πρόνοιας και Κοινών. Ασφαλίσεων μπορεί 
μετά από πρόταση του Δ.Σ. ή και αυτεπάγγελτα, να κηρύσσει έκπτωτο 
το μέλος του Δ.Σ. που θα έχει απουσιάσει αδικαιολόγητα τρεις (3) του¬ 
λάχιστον συνεχείς συνεδριάσεις του Δ.Σ. 

9. Σε αντικατάσταση των μελών του Δ.Σ. που εκπίπτουν, αποβιώ- 

νουν ή αποχωρούν με οποιοδήποτε τρόπο, διορίζονται άλλα μέλη με τον 
τρόπο που αναφέρεται στις προηγούμενες παραγράφους με θητεία, το 
υπόλοιπο της θητείας αυτών που αντικαθιστούν. 

Μέχρι διορισμού των νέων μελών το Δ.Σ. θεωρείται σε νόμιμη σύν¬ 
θεση εφόσον με τα λοιπά μέλη του τακτικά και αναπληρωματικά μπορεί 
να πραγματοποιεί απαρτία και όχι πέρα του τριμήνου. 

10. Τα μέλη του Δ.Σ. που δεν είναι υπάλληλοι υπέχουν κατά την 
άσκηση των καθηκόντων τους τις ευθύνες των δημοσίων υπαλλήλων. 

11. Στην περίπτωση που λήγει η θητεία των μελών του Δ.Σ. αυτή 
παρατείνεται αυτοδίκαια μέχρις ότου διορισθούν τα νέα μέλη του Δ.Σ. 
πάντως όχι παραπάνω από τρεις (3) μήνες. 

12. Χρέη γραμματέα του Δ.Σ. εκτελεί υπάλληλος του Ταμείου, ορι¬ 
ζόμενος από τον Πρόεδρο του Δ.Σ. του Ταμείου. 

Σε περίπτωση απουσίας ή κωλύμματος του Γραμματέα και του ανα- 
πληρωτού του καθήκοντα γραμματέα εκτελεί ένας (1) υπάλληλος του 
ταμείου που του ορίζει ο Πρόεδρος του Δ.Σ. 

Κατά τα λοιπά ισχύουν οι κείμενες διατάξεις. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Μαΐου 1992 

Ο ΥΦΥΠΟΥΡΓΟΣ 

Δ. ΣΙΟΥΦΑΣ 

-♦- 

Αριθ. Φ 108/2142 (5) 

Τροποποίηση ορισμένων διατάξεων του κανονισμού του κλάδου Πρό¬ 
νοιας του Ταμείου Επικουρικής Ασφάλισης Εκπροσώπων και Υπαλ¬ 
λήλων Εργατικών Επαγγελματικών Οργανώσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του Α.Ν. 971/1937 (Α' 
482). 

2. Τις διατάξεις των άρθρων 23, 24, 26 και 27 του Ν. 1558/1985 
(Α' 137). 

3. Τις διατάξεις του άρθρου 14τουΠ.Δ/τος 105/1988 (Α’46). 

4. Την Υ.1540/18.9.91 (Β’ 754) κοινή απόφαση του Πρωθυπουρ¬ 
γού και Υπουργού Υγείας, Πρόνοιας και Κοινωνικών Ασφαλίσεων. 

5. Την γνώμη του Δ.Σ. του Ταμείου Επικουρικής Ασφάλισης Εκπρο¬ 
σώπων και Υπαλλήλων Εργατικών Επαγγελματικών Οργανώσεων 
που διατυπώθηκε κατά την 182/26.3.1991 συνεδρίασή του. 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά τη 43η/4.12.1991 συνεδρίαση της ΚΣΤ' περιόδου, αποφα¬ 
σίζουμε: 

Στον κανονισμό παροχών του Κλάδου Πρόνοιας του Ταμείου Επι¬ 
κουρικής Ασφάλισης Εκπροσώπων και Υπαλλήλων Εργατικών Επαγ¬ 
γελματικών Οργανώσεων που εγκρίθηκε με την 59360/Σ. 1509/ 
24.1.1950 (Β’ 21) απόφαση του Υπουργού Εργασίας και τροποποιή¬ 
θηκε μεταγενέστερα, επέρχονται οι εξής τροποποιήσεις. 

1) Το εδάφ. β' της παρ. 1 του άρθρου 5 του κανονισμού όπως ισχύει 
μετά την τροποποίησή του με την Υ.Α. 108/2568/2.8.1975 (Β' 
1010) αντικαθίσταται ως ακολούθως: 

«β) Σε καμμία περίπτωση το ποσό του εφάπαξ βοηθήματος δεν μπο¬ 
ρεί να είναι κατώτερο του οκταπλασίου ούτε και ανώτερο του τριακοντα- 
πενταπλασίου της καταβαλομένης μηνιαίας συντάξεως». 

2) Στο τέλος της παρ. 1 του άρθρου 5 προστίθεται εδάφιο δ', που έχει 
ως εξής: «δ) Το ποσό του εφάπαξ βοηθήματος των υπαλλήλων του Τα¬ 
μείου, που είναι ασφαλισμένοι σ’ αυτό, ορίζεται ίσο προς το γινόμενο του 
80% των τακτικών αποδοχών (μισθολογικό κλιμάκιο - χρονοεπίδομα 
+ Α.Τ.Α.) επί τον αριθμό των ετών υπηρεσίας τους». 

3) Η παρ. 2 του άρθρου 10 του κανονισμού όπως ισχύει μετά την 
τροποποίησή της με την Υ.Α. 108/2568/2.1.1975 (Β’ 1010)αντικα- 
θίσταται ως ακολούθως: 

«2. Σε κάθε τέκνο ασφαλισμένου ή συνταξιούχου, που έχει οκτώ (8) 
χρόνια ασφάλισης και δεν οφείλει ασφαλιστικές εισφορές, χορηγείται γα¬ 
μήλιο βοήθημα το οποίο ορίζεται στο ποσό των 5Ο.Ο0Ο δρχ. 

Το γαμήλιο βοήθημα καταβάλλεται κατόπιν υποβολής σχετικής αί¬ 
τησης του δικαιούχου μαζί με αντίγραφο ληξιαρχικής πράξης γάμου, 
μέσα σε ένα (1) χρόνο από την τέλεση αυτού». 


Η απόφαση αυτή, που ισχύει από την ημερομηνία δημοσίευσής της, 
να δημοσιευθεί στην Εφημερίδα της Κυβερνήσεως. 

Αθήνα, 6 Μαΐου 1992 

Ο ΥΦΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ. Φ.29/841 (6) 

Εφαρμογή των άρθρων 6 και 7 της Ελληνο-λιβυκής Συμφωνίας Κοινω¬ 
νικής Ασφάλειας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 11 του Ν. 1909/1990 «Κύρωση της 
Συμφωνίας Κοινωνικής Ασφάλειας μεταξύ της Ελληνικής Δημοκρατίας 
και της Ένδοξης Αραβικής Λαϊκής Σοσιαλιστικής Τζαμαχιρίας της Λι¬ 
βύης» (ΦΕΚ Α’ 163). 

2. Τις διατάξεις των άρθρων 23, 24, 27 και 29 του Ν. 1558/1985 
«Κυβέρνηση και Κυβερνητικά Όργανα» (ΦΕΚ Α’ 137), το Π.Δ. 
359/91 «Διορισμός μελών της Κυβέρνησης και Υφυπουργών» (ΦΕΚ 
Α’ 127) και την Κοινή Απόφαση Υ.1540/18.9.91 «Ανάθεση αρμοδιο¬ 
τήτων στον Υφυπουργό Υγείας, Πρόνοιας και Κοιν. Ασφαλίσεων» (ΦΕΚ 
Β’ 754). 

3. Το Π.Δ. 105/1988 «Οργανισμός της Γενικής Γραμματείας Κοι¬ 
νωνικών Ασφαλίσεων» (ΦΕΚ Α’ 46). 

4. Την ανάγκη θέσπισης ειδικών διατάξεων σχετικά με τον τρόπο 
αναγνώρισης του χρόνου ασφάλισης με βάση τις εισφορές που μεταφέρο- 
νται από τη Λιβύη στην Ελλάδα, σύμφωνα με τις άρθρα 6 και 7 της Ελ- 
ληνο-λιβυκής Συμφωνίας Κοιν. Ασφάλειας. 

5. Την 236/18.10.1991 απόφαση του Διοικητικού Συμβουλίου του 
ΙΚΑ. 

6. Το Δ 45/6.5.92 έγγραφο της Διεύθυνσης Διεθνών Ασφαλιστικών 
Σχέσεων του ΙΚΑ, αποφασίζουμε: 

Άρθρο 1 

Οι ασφαλιστικές εισφορές των προσώπων που εργάστηκαν στη Λι¬ 
βύη, που προβλέπονται από τις διατάξεις των άρθρων 6 και 7 της Συμ¬ 
φωνίας Κοινωνικής Ασφάλειας Ελλάδας - Λιβύης (Ν. 1909/90 ΦΕΚ 
Α' 163), μεταφέρονται κατ’ αρχήν στο ΙΚΑ, το οποίο μεριμνά για τη με¬ 
ταφορά τους στον ασφαλιστικό φορέα (πλην Δημοσίου και ΟΓΑ), ο 
οποίος ασφαλίζει την εργασία ή το επάγγελμα που άσκησαν στη Λιβύη. 

Άρθρο 2 

Για την εφαρμογή της απόφασης αυτής: 

- ένας (1) μήνας ασφάλισης στη Λιβύη ισοδυναμεί με ένα (1) μήνα ή 
25 ημέρες ασφάλισης στην Ελλάδα. 

- ένα (1) έτος ασφάλισης στη Λιβύη ισοδυναμεί με ένα (1) χρόνο ή 300 
ημέρες ασφάλισης στην Ελλάδα. 

Άρθρο 3 

Αναγνώριση χρόνου Λιβύης στο ΙΚΑ 
και σε φορείς που ισχύουν 
ασφαλιστικές κλάσεις 

1. Η ασφαλιστική κλάση στην οποία κατατάσσεται ο εργαζόμενος με 
βάση τις εισφορές κλάδου σύνταξης που καταβλήθηκαν σύμφωνα με τη 
Λιβυκή νομοθεσία και οι οποίες μεταφέρονται στο ΙΚΑ ή σε άλλο ασφα¬ 
λιστικό φορέα που ισχύουν ασφαλιστικές κλάσεις, καθορίζεται με τον 
τρόπο που αναφέρεται στις επόμενες παραγράφους. 

2. Το σύνολο των ασφαλιστικών εισφορών που μεταφέρθηκαν, αφού 
μετατραπεί σε δραχμές, διαιρείται με τον αριθμό ημερών ασφάλισης που 
πραγματοποιήθηκαν στη Λιβύη και που μπορούν να αναγνωρισθούν. 

3. Το πηλίκον της διαίρεσης της παραγράφου 2, το οποίο αποτελεί το 
ποσό της ημερήσιας εισφοράς Κλάδου σύνταξης διαιρείται στη συνέχεια 
με το ποσοστό στις εκατό της εισφοράς κλάδου σύνταξης (εργοδότη και 
ασφαλισμένου) που ισχύει την 1η Ιανουάριου του έτους κατά το οποίο 
μεταφέρονται οι ασφαλιστικές εισφορές. 

4. Το ποσό που προκύπτει από τους υπολογισμούς της παραγράφου 
3 είναι ο ημερήσιος μισθός, ο οποίος εντάσσεται στην ανάλογη ασφαλι¬ 
στική κλάση με βάση τους ασφαλιστικούς πίνακες που ισχύουν την 1η 
Ιανουάριου του έτους μεταφοράς των ασφαλιστικών εισφορών. 

5. 0 μεταφερόμενος χρόνος ασφάλισης δεν μπορεί να θεωρηθεί ως 
χρόνος ασφάλισης που διανύθηκε σε βαριά και ανθυγιεινά επαγγέλματα 
ή σε άλλο ειδικό καθεστώς συνταξιοδότησης (μεταλλευτές, οικοδόμοι 
κ.λπ.), μπορεί όμως να ληφθεί υπόψη για τη θεμελίωση συνταξιοδοτι- 
κού δικαιώματος, σύμφωνα με τις διατάξεις της παραγράφου 1 του άρ¬ 
θρου 10 του Ν. 825/1978 (35ετία). 

Άρθρο 4 

Αναγνώριση χρόνου Λιβύης σε άλλους 
ασφαλιστικούς φορείς 

1. Για τα πρόσωπα που αναγνωρίζουν χρόνο ασφάλισης, που πραγ¬ 
ματοποιήθηκε σύμφωνα με τη Λιβυκή νομοθεσία, στον Κλάδο Σύνταξης 
των Οργανισμών αυτοτελώς απασχολουμένων προσώπων ή ελεύθερων 
επαγγελματιών, το σύνολο των ασφαλιστικών εισφορών που μεταφέρ¬ 
θηκαν, αφού μετατραπεί σε δραχμές, διαιρείται με τον αριθμό των μη¬ 
νών ασφάλισης που πραγματοποιήθηκαν στη Λιβύη. Το πηλίκον της 
διαίρεσης που προκύπτει αποτελεί τη μηνιαία ασφαλιστική εισφορά που 
αντιστοιχεί στην οικεία ασφαλιστική κλάση ή κατηγορία ή την μηνιαία 
τακτική εισφορά που καταβλήθηκε κάθε μήνα για όλο το χρονικό διά¬ 
στημα της απασχόλησης του ασφαλισμένου στη Λιβύη. 

2. Για τα πρόσωπα που αναγνωρίζουν χρόνο ασφάλισης στους Ασφα¬ 
λιστικούς Οργανισμούς εκτός του άρθρου 3 και της προηγούμενης πα¬ 
ραγράφου, το σύνολο των ασφαλιστικών εισφορών που μεταφέρθηκαν, 
αφού μετατραπεί σε δραχμές, διαιρείται με τον αριθμό των ημερών 
ασφάλισης που πραγματοποιήθηκαν στη Λιβύη. 

Το πηλίκον της διαίρεσης που προκύπτει αποτελεί το ποσό της ημε¬ 
ρήσιας εισφοράς Κλάδου σύνταξης το οποίο διαιρείται στη συνέχεια με 
το ποσοστό στις εκατό της εισφοράς Κλάδου σύνταξης (εργοδότη και 
ασφαλισμένου) που ισχύει την 1η Ιανουάριου του έτους κατά το οποίο 
μεταφέρονται οι ασφαλιστικές εισφορές. 

Το ποσό που προκύπτει είναι ο ημερήσιος μισθός, ο οποίος πολλαπλα- 
σιαζόμενος επί 25 αποτελεί το μηνιαίο μισθό για όλο το χρονικό διά¬ 
στημα της απασχόλησης του ασφαλισμένου στη Λιβύη. 

Άρθρο 7 

1. Για τα πρόσωπα που αναγνωρίζουν χρόνο ασφάλισης Λιβύης στο 
ΙΚΑ και σε φορείς που ισχύουν ασφαλιστικές κλάσεις στην περίπτωση 
σύμπτωσης χρόνων ασφάλισης στην Ελλάδα και στη Λιβύη εφαρμόζο¬ 
νται ανάλογα οι διατάξεις που ισχύουν για την πολλαπλή απασχόληση. 

Εφόσον το ημερομίσθιο, στο οποίο αντιστοιχεί το ποσό των εισφορών 
που προκύπτει από τους υπολογισμούς που αναφέρονται στο άρθρο 3 
της απόφασης αυτής, υπερβαίνει το ανώτατο όριο του ασφαλιστέου ημε¬ 
ρομισθίου σύμφωνα με τη νομοθεσία των ασφαλιστικών Οργανισμών 
τότε οι επιπλέον εισφορές επιστρέφονται στον εργαζόμενο. 

2. Για τα πρόσωπα που αναγνωρίζουν χρόνο ασφάλισης Λιβύης σε 
άλλους ασφαλιστικούς φορείς, στην περίπτωση σύμπτωσης χρόνων 
ασφάλισης στην Ελλάδα και στη Λιβύη οι εισφορές που μεταφέρθηκαν 
επιστρέφονται στον εργαζόμενο. 

Επίσης εάν το ποσό της ημερήσιας ή της μηνιαίας ασφαλιστικής ει¬ 
σφοράς Κλάδου σύνταξης στο οποίο αντιστοιχεί το ποσό των εισφορών, 
που προκύπτει από τους υπολογισμούς που αναφέρονται στο άρθρο 4 
της απόφασης αυτής, υπερβαίνει το ανώτατο ποσό της ημερήσιας ή της 
μηνιαίας εισφοράς ή την τακτική μηνιαία εισφορά σύμφωνα με τη νομο¬ 
θεσία του κάθε Οργανισμού, τότε οι επιπλέον εισφορές επιστρέφονται 
στον εργαζόμενο. 

Άρθρο 6 

Το συνταξιοδοτικό δικαίωμα με προσμέτρηση χρόνου ασφάλισης στη 
Λιβύη κρίνεται ως προς τις προϋποθέσεις θεμελίωσης, με βάση το νο¬ 
μικό καθεστώς που ισχύει κατά το χρόνο υποβολής της αίτησης συντα- 
ξιοδότησης. 

Τα οικονομικά αποτελέσματα αρχίζουν από την πρώτη του επόμενου 
μήνα από την ημερομηνία μεταφοράς των Λιβυκών εισφορών στο ΙΚΑ. 

Άρθρο 7 

Από την έναρξη ισχύος της απόφασης αυτής παύει να ισχύει η Φ.29/ 
508 οικ./28.3.83 (ΦΕΚ Β' 173) Υπουργική Απόφαση. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 11 Μαΐου 1992 

Ο ΥΦΥΠΟΥΡΓΟΣ 

Δ. ΣΙΟΥΦΑΣ 


Ειδικός Κανονισμός του Λιμένα Θεσσαλονίκης αριθ. 50 «Περί μέ¬ 
τρων ασφαλείας κατά τις διενεργούμενες εργασίες φόρτωσης ή εκ- 
φόρτωσης υγρών χύμα ουσιών, υγροποιημένων αερίων που μεταφέ- 
ρονται με δεξαμενόπλοια και των καταλοίπων τους από/σε βυτιο¬ 
φόρα οχήματα. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 10 του Ν. 1940/91 (ΦΕΚ 40Α/ 
18.3.91) «Περί Μονάδας Ειδικών Αποστολών Λιμενικού Σώματος», 
που αντικαθιστά το άρθρο 156 του ΝΔ 187/1973 (ΦΕΚ 261 Α/ 
3.10.73). 

2. Το έγγραφο του Υπουργείου Βιομηχανίας Ενέργειας και Τεχνολο¬ 
γίας αριθ. Β. 6672/112/30.3.1989. 

3. Το έγγραφο του Υπουργείου Περιβάλλοντος Χωροταξίας και Δη¬ 
μοσίων Έργων αριθ. 9147/10.4.89. 

4. Το από 16.11.1989 Πρακτικό Επιτροπής αποτελούμενης από 
τον Κεντρικό Λιμενάρχη Θεσσαλονίκης και εκπροσώπους των ΥΕΝ, 
ΥΠΒΕΤ, ΥΠΕΧΩΔΕ και ΟΛΘ. 

5. Το σχέδιο του Ειδικού Κανονισμού του Λιμένα Θεσσαλονίκης αριθ. 
50 που υποβλήθηκε με την αναφορά της Λιμενικής Αρχής Θεσσαλονί¬ 
κης και επειδή με τις παραπάνω διατάξεις ρυθμίζονται θέματα, που κα¬ 
νονίζουν την εύρυθμη λειτουργία του Λιμένα, αποφασίζουμε: 

Άρθρο Μόνο 

α) Εγκρίνουμε τον πιο κάτω Ειδικό Κανονισμό του Λιμένα Θεσσαλο¬ 
νίκης αριθ. 50. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΘΕΣΣΑΛΟΝΙΚΗΣ 
Αριθμ. 50 

Περί μέτρων ασφαλείας κατά τις διενεργούμενες εργασίες φόρτωσης ή 
εκφόρτωσης υγρών χύμα ουσιών, υγροποιημένων αερίων που μεταφέ- 
ρονται με δεξαμενόπλοια και των καταλοίπων τους από/σε βυτιοφόρα 

οχήματα. 

Ο ΚΕΝΤΡΙΚΟΣ ΛΙΜΕΝΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162 Α) συνδυάζομενες με τα άρθρα 141-157 
του Ν.Δ. 187/1973 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261 Α/73). 

β) Το άρθρο 10 του Ν. 1940/91 (ΦΕΚ 40Α/18.3.91) «Περί Μονά¬ 
δας Ειδικών Αποστολών Λιμενικού Σώματος» που αντικαθιστά το άρ¬ 
θρο 156 του ΝΔ 187/1973 (ΦΕΚ 261Α/3.10.1973) «Περί ΚΔΝΔ». 

γ) Τις διατάξεις του Ν.Δ. 444/70 «περί αρμοδιότητας του Λ.Σ. και 
σχέσεων προς τας αρμοδιότητας των Σωμάτων Ασφαλείας (ΦΕΚ 39 
Α), αποφασίζουμε: 


Άρθρο 1 
Όρια Ισχύος 

Ο παρών Ειδικός Κανονισμός Λιμένα Θεσσαλονίκης ισχύει στη χερ¬ 
σαία και θαλάσσια ζώνη του, τους λιμένες, τους όρμους καθώς και τη 
θαλάσσια έκταση της περιοχής δικαιοδοσίας της Λιμενικής Αρχής και 
των υφισταμένων της Λιμενικών Σταθμών, Λιμενικών Τμημάτων και 
Υπαλλήλων Λιμένα, όπως αυτή καθορίζεται από τις κείμενες διατάξεις. 


Εφαρμογή του Κανονισμού 

1. Ο Ειδικός Κανονισμός Λιμένα εφαρμόζεται κατά τις εργασίες φόρ¬ 
τωσης ή εκφόρτωσης υγροποιημένων αερίων, υγρών χύμα ουσιών και 
των καταλοίπων τους από/σε Ελληνικής ή ξένης σημαίας δεξαμενό¬ 
πλοια σε/από βυτιοφόρα οχήματα. 

2. Οι παρακάτω διατάξεις αφορούν: 

α) τις χύμα υγρές χημικές ουσίες που επιτρέπεται να μεταφέρονται σε 
χημικά δεξαμενόπλοια, 

β) τα κατάλοιπα των παραπάνω χημικών ουσιών, 

γ) τα χύμα υγροποιημένα αέρια που επιτρέπεται να μεταφέρονται με 
υγραεριοφόρα δεξαμενόπλοια και 

δ) τις υπόλοιπες υγρές ουσίες που επιτρέπεται να μεταφέρονται με δε¬ 
ξαμενόπλοια. 

3. Οι παρακάτω διατάξεις δεν αφορούν: 

3.1. Τις εργασίες φόρτωσης ή εκφόρτωσης ύδατος, υγρών τροφίμων 
και ποτών που μεταφέρονται με δεξαμενόπλοια από/σε βυτιοφόρα οχή¬ 
ματα. 

3.2. (α) Το χύμα αργό πετρέλαιο που μεταφέρεται σε πετρελαιοφόρα 
δεξαμενόπλοια. 

(β) Τα υγρά καύσιμα προϊόντα του αργού πετρελαίου που μεταφέρο- 
νται σε πετρελαιοφόρα δεξαμενόπλοια. 

(γ) Τα πετρελαιοειδή κατάλοιπα των πλοίων. 

Τα θέματα της παραγράφου 3.2. αντιμετωπίζονται στο άρθρο 20 του 
Ειδικού Κανονισμού Λιμένα για την φόρτωση και εκφόρτωση επικινδύ¬ 
νων φορτίων. 

Άρθρο 3 

Ορισμοί 

1. Για την εφαρμογή του Κανονισμού αυτού νοούνται ως: 

1. Ουσίες: Οι μεμονωμένες ουσίες ή μίγματα αυτών. 

2. Εύφλεκτες υγρές ουσίες: Οι ουσίες που σε δοκιμή κλειστού δοχείου 
έχουν σημείο ανάφλεξης 60° και κάτω. 

3. Τοξικές υγρές ουσίες: Αυτές που στον Διεθνή Ναυτιλιακό Κώδικα 
Επικινδύνων Φορτίων του Διεθνούς Ναυτιλιακού Οργανισμού προβλέ- 
πονται να φέρουν σήμανση της κλάσης 6.1. (νεκροκεφαλή). 

4. Ουσίες κατηγορίας (I): Οι υγρές ουσίες που δεν είναι εύφλεκτες 
ούτε τοξικές και δεν περιλαμβάνονται στον πίνακα του Κεφαλαίου 17 
του Διεθνή Κώδικα για την κατασκευή και εξοπλισμό των πλοίων που 
μεταφέρουν επικίνδυνα χημικά χύμα (ΙΒΟ ΟΟϋΕ) ΝΔ 126/87 (ΦΕΚ 
70.4/23.3.87). 

5. Ουσίες κατηγορίας (II): Οι υγρές ουσίες που χαρακτηρίζονται το¬ 
ξικές (Τ) στη στήλη (Θ) του πίνακα του Κεφαλαίου 17 του παραπάνω 
κώδικα και γενικά υγρές ουσίες που είναι τοξικές. 

6. Ουσίες κατηγορίας (III): Οι υγρές ουσίες που χαρακτηρίζονται εύ¬ 
φλεκτες (Γ) και δεν χαρακτηρίζονται τοξικές (Τ) στη στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης άνω των 23 °0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης άνω των 23 °0 σε δοκιμή 
κλειστού δοχείου) και δεν είναι τοξικές. 

7. Ουσίες κατηγορίας (IV): Οι υγρές ουσίες που χαρακτηρίζονται εύ¬ 
φλεκτες (Γ) και δεν χαρακτηρίζονται τοξικές (Τ) στη στήλη (Θ) του πί¬ 
νακα του Κεφαλαίου 17 του παραπάνω Κώδικα, έχουν σημείο ανάφλε¬ 
ξης κάτω των 23 0 0 σε δοκιμή κλειστού δοχείου και γενικά υγρές ουσίες 
που είναι εύφλεκτες (με σημείο ανάφλεξης κάτω των 23 °0 σε δοκιμή 
κλειστού δοχείου) και δεν είναι τοξικές. 

8. Ουσίες κατηγορίας (V): Οι υγρές ουσίες που περιλαμβάνονται στον 
πίνακα του Κεφαλαίου 17 του παραπάνω κώδικα και δεν χαρακτηρίζο¬ 
νται ούτε εύφλεκτες (Γ) ούτε τοξικές (Τ) στη στήλη (Θ) αυτού. 

II. Σε περίπτωση αμφισβητήσεων ως προς την εφαρμογή των Κωδί¬ 
κων ή σε περίπτωση μη ταξινομημένων ουσιών αποφαίνεται ως προς 
την τοξικότητα το Γενικό Χημείο του Κράτους (Δ27). 

Άρθρο 4 

Υγρές ουσίες κατηγορίας (I) 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα χύμα υγρών ουσιών κατηγορίας (I) με τις εξής προϋπο¬ 
θέσεις: 

1. Οι σωλήνες φόρτωσης ή εκφόρτωσης πρέπει: 

(α) να είναι κατάλληλοι βάσει πιστοποιητικών, για το συγκεκριμένο 
φορτίο και σύμφωνοι με τα Διεθνή πρότυπα, 

(β) να μην παρουσιάζουν διαρροή και 

(γ) να ελέγχονται ετησίως με υδραυλική δοκιμή και η πίεση δοκιμής 
στον έλεγχό τους να είναι μιάμιση φορά της πίεσης λειτουργίας τους. Ο 
έλεγχος θα αποδεικνύεται από σχετικό πιστοποιητικό και με εγγραφή σε 
ειδικό βιβλίο δοκιμών. 

2. Οι φορτώσεις ή εκφορτώσεις πρέπει να γίνονται με ευθύνη των 
πλοιάρχων των δεξαμενοπλοίων και των οδηγών των βυτιοφόρων οχη¬ 


μάτων. 

3. Στις άδειες κυκλοφορίας των βυτιοφόρων οχημάτων αναγράφο¬ 
νται οι ουσίες που επιτρέπονται να μεταφέρονται με αυτά, (εφόσον προ- 
βλέπεται από τις ισχύουσες διατάξεις του Υπουργείου Μεταφορών και 
Επικοινωνιών) και τα βυτιοφόρα οχήματα πρέπει να είναι εφοδιασμένα 
με άδεια κυκλοφορίας για την μεταφορά των υγρών ουσιών. 

4. Τα βυτιοφόρα οχήματα να έχουν ισχύον Δελτίο Τεχνικού Ελέγχου 
του οχήματος και του μέσου μεταφοράς (βυτίου) σύμφωνα με τις ισχύ- 
ουσες διατάξεις του Υπουργείου Μεταφορών και Επικοινωνιών. 

5. Οι περιοχές λιμένος που επιτρέπεται να εκτελούνται οι εργασίες 
αυτές θα απέχουν το μακρύτερο δυνατόν από τους επίσημα αναγνωρι¬ 
σμένους οικισμούς και θα καθορίζονται από το Συμβούλιο του Οργανι¬ 
σμού Λιμένος ή τη Λιμενική Επιτροπή με την έναρξη ισχύος του Κανονι¬ 
σμού αυτού. 

6. Τα δεξαμενόπλοια που επιτρέπεται να φορτοεκφορτώνουν από/σε 
βυτιοφόρα οχήματα θα πληρούν τις εξής προϋποθέσεις: 

(α) θα περιέχουν τόση ποσότητα φορτίου ώστε για το συγκεκριμένο 
σημείο που επελέγει να πληρούνται οι αποστάσεις που προκύπτουν από 
την εφαρμογή του άρθρου 20 του Ειδικού Κανονισμού Λιμένα για τα 
επικίνδυνα φορτία και 

(β) θα περιέχουν ένα είδος φορτίου ή περισσότερα είδη φορτίου που 
από τον κανονισμό αυτόν, επιτρέπεται να φορτώνονται ή εκφορτώνονται 
από/σε δεξαμενόπλοια σε/από βυτιοφόρα οχήματα. 

Άρθρο 5 

Υγρές ουσίες κατηγορίας (II) και (IV) 

Απαγορεύεται η φόρτωση ή εκφόρτωση δεξαμενοπλοίων από/σε βυ¬ 
τιοφόρα οχήματα χύμα υγρών ουσιών των κατηγοριών (II) και (IV). 

Άρθρο 6 

Υγρές ουσίες κατηγορίας (III) 

Επιτρέπεται η φόρτωση ή εκφόρτωση δεξαμενοπλοίων σε/από βυτιο¬ 
φόρα οχήματα υγρών ουσιών κατηγορίας (III) από την 1η Σεπτεμβρίου 
έως και την 31η Μαΐου κάθε έτους με τις εξής προϋποθέσεις: 

1. Να εφαρμόζονται οι διατάξεις του άρθρου 20 του Ειδικού Κανονι¬ 
σμού Λιμένα για τη φόρτωση και εκφόρτωση επικινδύνων φορτίων και 

2. Να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας (I) στο άρθρο 4. 

Οι εργασίες αυτές για τις ουσίες της κατηγορίας (III) το διάστημα 
από 1η Ιουνίου έως 31 Αυγούστου κάθε έτους απαγορεύονται. 

Άρθρο 7 

Υγρές ουσίες κατηγορίας (V) 

Επιτρέπεται η φόρτωση ή εκφόρτωση δεξαμενοπλοίων από/σε βυτιο¬ 
φόρα οχήματα υγρών ουσιών κατηγορίας (V) με τις εξής προϋποθέσεις: 

1. Να εφαρμόζονται οι προϋποθέσεις που απαιτούνται για τις υγρές 
ουσίες της κατηγορίας 1 στο άρθρο 4 και 

2. Το προσωπικό (ξηράς - πλοίου) που ασχολείται με την φορτοεκ¬ 
φόρτωση σε όλη την διάρκεια των εργασιών πρέπει να φέρει τον εξοπλι¬ 
σμό που αναφέρεται στη στήλη (ιβ) του παραπάνω Κώδικα (ΙΒΕ 

εοοΕ). 

Άρθρο 8 

Φορτοεκφόρτωση Χλωροφορμίου και Τετραχλωράνθρακα 

1. Κατ’ εξαίρεση των διαλαμβανομένων στο άρθρο 5 του παρόντος 
Κανονισμού, επιτρέπεται η φορτοεκφόρτωση τετραχλωράνθρακα και 
χλωροφορμίου που μεταφέρονται με δεξαμενόπλοια σε/από βυτιοφόρα 
οχήματα, στον χώρο του 24ου κρηπιδώματος του 6ου προβλήτα του λι¬ 
μένα μας, με τις ακόλουθες προϋποθέσεις: 

α) Με ευθύνη του εκπροσώπου της εταιρείας για την οποία γίνεται η 
μεταφορά καθώς και του Ν. Πράκτορα του Δ/Ξ πλοίου να ενημερώνε¬ 
ται με αίτησή των η Λιμενική Αρχή, ο ΟΛΘ και η Πυροσβεστική Υπη¬ 
ρεσία του Λιμένα πριν από τρεις (3) ημέρες από τον κατάπλου του Δ/Ξ 
πλοίου. 

β) Καθ’ όλη τη διάρκεια της φορτοεκφόρτωσης να παρευρίσκεται 
πλησίον του Δ/Ξ πλοίου Ρ/Κ επιφυλακής για άμεση απομάκρυνση του 
πλοίου σε περίπτωση ανάγκης. 

γ) Πιν από την έναρξη της φορτοεκφόρτωσης να συμππληρώνεται 
από τον Πλοίαρχο και τον υπεύθυνο ξηράς κατάλογος ελέγχου μέτρων 
ασφαλείας (ΟΗΕΰΚ ΕΙδΤ) για τα χημικά δεξαμενόπλοια που αναφέρο- 

νται στον αριθμ. 33 Ειδικό Κανονισμό Θεσ/νίκης (ΦΕκ 510 Β/ 
28.6.89) και να συμπληρώνονται μόνον οι ερωτήσεις που μπορούν να 
έχουν εφαρμογή στην συγκεκριμένη φορτοεκφόρτωση. 

δ) Σε απόσταση τουλάχιστον 50 μέτρων από το σημείο φορτοεκφόρ¬ 
τωσης και κατά την διάρκειά της απαγορεύεται να παραμένουν σταθ- 
μευμένα άλλα πλωτά ή χερσαία μέσα πλην του Ρ/Κ επιφυλακής καθώς 
και πρόσωπα που δεν είναι αρμόδια στις εργασίες αυτές. 

ε) Ως υπεύθυνος ξηράς ορίζεται εκπρόσωπος της παραλήπτριας εται¬ 
ρείας ειδικότητας χημικού ή χημικού μηχανικού που θα προϋπογράφει 
τον παραπάνω κατάλογο ελέγχου μέτρων ασφαλείας και θα είναι συνυ- 
πεύθυνος με τον Πλοίαρχο του πλοίου και τον οδηγό του βυτιοφόρου 
οχήματος. 

στ) Το χλωροφόρμιο και ο τετραχλωράνθρακας θα επιτρέπεται να 
φορτοεκφορτώνονται στην παραπάνω περιοχή κατ’ εξαίρεση του άρθρου 
5 του σχεδίου Κανονισμού τηρουμένων επιπλέον των μέτρων ασφαλείας 
που ισχύουν για ουσίες της κατηγορίας V και αυτών που αναφέρονται 
στο από 16.11.1989 πρακτικό της επιτροπής που μνημονεύεται στο 
προοίμιο του παρόντος Κανονισμού. 

ζ) Ο υπεύθυνος ξηράς πρέπει να διαθέτει σχέδιο εκτάκτου ανάγκης σε 
περίπτωση ατυχήματος ως και ιατρικές οδηγίες πρώτων βοηθειών για 
τις συγκεκριμένες δύο ουσίες. 

η) Τα βυτιοφόρα οχήματα που θα χρησιμοποιούνται να διαθέτουν πι¬ 
στοποίηση καταλληλότητας από νηογνώμονες που είναι αναγνωρισμέ¬ 
νοι να εκδίδουν πιστοποιητικά καταλληλότητας σε χημικά δεξαμενό¬ 
πλοια. 

θ) Να υπάρχει συνεχής παρουσία ειδικευμένου προσωπικού κατά την 
μεταφορά από ή προς δεξαμενόπλοια σε βυτιοφόρα οχήματα. 

ι) Το ειδικευμένο προσωπικό που παρευρίσκεται στην μεταφορά να 
διαθέτει τα ακόλουθα μέτρα ατομικής προστασίας: 

- Φόρμα εργασίας 

- Κράνος ασφαλείας 

- Υποδήματα ασφαλείας 

- Γάντια 

- Γυαλιά ασφαλείας 

- Μάσκα αερίων 

ια) Να διαθέτουν διαθέσιμες μάνικες νερού, 
ιβ) Να υπάρχει φορητό φαρμακείο με μέσα Α' βοηθειών, 
ιγ) Να υπάρχει η δυνατότητα επικοινωνίας του ειδικευμένου προσω¬ 
πικού με την οργάνωση ασφαλείας της Εταιρείας. 

ιδ) Να τηρείται από την Εταιρεία βιβλίο όπου θα αναγράφονται οι με¬ 
ταφορές, ο χρόνος ενάρξεως και πέρατος της μεταφοράς, η συνολική πο¬ 
σότητα που μεταφέρθηκε και οι πιθανές παρατηρήσεις κατά την μετα¬ 
φορά. 

ιε) Κατά την κίνηση των βυτιοφόρων οχημάτων να υπάρχει συνοδη- 
γός. 

ιστ) Η παραλήπτρια εταιρεία σε συνεργασία με την Αστυνομική Δ/ 
νση και την Πυροσβεστική Υπηρεσία θεσ/νίκης να καθορίζει εκ των 
προτέρων την ώρα και το δρομολόγιο κίνησης των παραπάνω βυτιοφό¬ 
ρων. 

ιζ) Η διέλευση των βυτιοφόρων από και προς τον λιμένα θα γίνεται 
από την Πύλη Νο 14 και θα ακολουθείται η συντομώτερη διαδρομή. 

ιη) Κατά την διάρκεια της νύχτας επιτρέπεται η φορτοεκφόρτωση με 
την προϋπόθεση να υπάρχει επαρκής φωτισμός. 

2. Οι διατάξεις του άρθρου αυτού έχουν τριετή (3 έτη) ισχύ από της 
δημοσιεύσεως του παρόντος Κανονισμού στην Εφημερίδα της Κυβερνή- 
σεως. Πριν την λήξη της παραπάνω προθεσμίας αρμόδια Επιτροπή 
αποτελούμενη από τον Κεντρικό Λιμενάρχη Θεσσαλονίκης και εκπρο¬ 
σώπους των ΥΕΝ, ΥΠΒΕΤ, ΥΠΕΧΩΔΕ και ΟΛΘ, θα εξετάσει και θα 
αποφανθεί για την παράταση ή μη της ισχύος του άρθρου αυτού με τυ¬ 
χόν συμπληρωματικές προϋποθέσεις. 

Άρθρο 9 

Κατάλοιπα των ουσιών των παραπάνω κατηγοριών (I, II, III, IV, V) 

Κατ’ εξαίρεση των ισχυουσών διατάξεων περί υποδοχής καταλοίπων 
επιτρέπεται η φόρτωση ή εκφόρτωση από/σε δεξαμενόπλοια σε/από 
βυτιοφόρα οχήματα καταλοίπων των ουσιών της κατηγορίας I, II, III, 
και V εφαρμοζομένων των αντιστοίχων διατάξεων του κανονισμού αυ¬ 
τού που αναφέρονται στη κατηγορία των ουσιών από τις οποίες προέρ¬ 
χονται. 


Άρθρο 10 

Χύμα υγροποιημένα αέρια 

Απαγορεύεται ηφόρτωση ή εκφόρτωση χύμα υγροποιημένων αερίων 
που μεταφέρονται με δεξαμενόπλοια σε/από βυτιοφόρα οχήματα. 


Άρθρο 11 
Γενική απαγόρευση 

Απαγορεύεται η φόρτωση ή εκφόρτωση χύμα χημικών ουσιών των 
κατηγοριών I, III, και V που μεταφέρονται με δεξαμενόπλοια σε/από 
βυτιοφόρα οχήματα εφόσον στον ίδιο Νομό και σε όμορους Νομούς, 
όπου υπάρχει οδική επικοινωνία με την αιτούμενη περιοχή φορτοεκφόρ¬ 
τωσης, λειτουργεί κατάλληλη επαρκής και διαθέσιμη μόνιμη εγκατά¬ 
σταση μεμόνιμο σύστημα σωληνώσεων για την υποδοχή των ουσιών 
αυτών, απευθείας από/σε δεξαμενόπλοια. 

Η ύπαρξη δεξαμενών στους Νομούς και η καταλληλότητα αυτών, θα 
αποδεικνύεται με βεβαίωση δωδεκάμηνης ισχύος που θα χορηγούν οι 
αρμόδιες Νομαρχίες. Από τις Νομαρχίες επίσης θα βεβαιώνεται η επάρ¬ 
κεια και διαθεσιμότητα αυτών των Δεξαμενών. 


Άρθρο 12 

Αναστολή ισχύος του παρόντος Κανονισμού 

0 Κανονισμός αυτός δεν ισχύει ύστερα από Απόφαση του Υπουργού 
Εμπορικής Ναυτιλίας: 

(α) σε περιπτώσεις κρίσης ή πολέμου και 

(β) σε περιπτώσεις κατάστασης έκτακτης ανάγκης κατά την έννοια 
του Π.Δ. 17/1974 «περί πολιτικής σχεδιάσεως εκτάκτου ανάγκης». 

Άρθρο 13 

Οι παραβάτες του παρόντος Ειδικού Κανονισμού του οποίου η ισχύς 
αρχίζει από τη δημοσίευσή του στην Εφημερίδα της Κυβέρνησης και η 
εκτέλεσή του ανατίθεται στα Λιμενικά Όργανα, ανεξάρτητα από τις συ- 
ντρέχουσες ποινικές ή αστικές ευθύνες κατά την ισχύουσα Νομοθεσία, 
υπόκεινται και στις Πειθαρχικές ποινές του άρθρου 157 του ΝΔ 
187/73 (ΦΕΚ 261Α/3.10.73) «περί ΚΔΝΔ». 

Θεσσαλονίκη, 5 Δεκεμβρίου 1991 

Ο Κεντρικός Λιμενάρχης 
Πλοίαρχος ΑΣ ΚΟΡΟΜΑΝΤΖΟΣ Α. 

Ορίζουμε ημερομηνία έναρξης ισχύος του Κανονισμού αυτού, την 
ημέρα δημοσίευσής του στην Εφημερίδα της Κυβερνήσεως. 

Η απόφαση αυτή να δημοαιευθεί στην Εφημερίδα της Κυβερνήσεως. 

Πειραιάς, 30 Απριλίου 1992 


Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

- ♦- 


Αριθ. 5799 (8) 

Σύσταση Πνευματικού Κέντρου Κοινότητας Καστρίου Ν. Αρκαδίας. 
Ο ΝΟΜΑΡΧΗΣ ΑΡΚΑΔΙΑΣ 


Έχοντας υπόψη: 

1. Τις διατάξεις του άρθρου 187 του Π.Δ/τος 323/89 Δ.Κ.Κ. 

2. Την 13/92 απόφαση του Κοινοτικού Συμβουλίου κοινότητας Κα¬ 
στρίου του Νομού Αρκαδίας για σύσταση Πνευματικού Κέντρου, αποφα¬ 
σίζουμε: 

1. Συνιστούμε στην κοινότητα Καστρίου του Νομού Αρκαδίας Νο¬ 
μικό Πρόσωπο με την επωνυμία: «Πνευματικό Κέντρο Κοινότητας Κα¬ 
στρίου». Το συνιστώμενο με την απόφαση αυτή Πνευματικό Κέντρο διοι- 
κείται από 5/μελές διοικητικό συμβούλιο αποτελούμενο από: 

α) Τον εκάστοτε Πρόεδρο της Κοινότητας ως Πρόεδρο. 

β) Δύο κοινοτικούς συμβούλους που ορίζονται με απόφαση Κ.Σ. 

γ) Δύο δημότες της κοινότητας Καστρίου που ορίζονται με απόφαση 
Κοινοτικού Συμβουλίου. 

2. Η θητεία του πρώτου Διοικητικού Συμβουλίου του συνιστώμενου 
με την απόφαση αυτή Πνευματικού Κέντρου λήγει με την λήξη της δη¬ 
μοτικής και κοινοτικής περιόδου 1991-94. 

Η θητεία των μελών του Διοικητικού Συμβουλίου ακολουθεί τη Κοι¬ 
νοτική περίοδο. 

3. Το διοικητικό Συμβούλιο του Πνευματικού Κέντρου εκλέγει τον 
αντιπρόεδρο και τον γραμματέα του. 

4. Σκοπός του νομικού προσώπου είναι: 

α) Η ανέγερση κτιρίου ή σειράς κτιρίων όπου θα υπάρχουν αίθουσες, 
διαλέξεων, αμφιθεάτρου, συνεδριάσεων, συναυλιών, εκθέσεων, εορτών, 
δεξιώσεων και γενικά Πνευματικών Εκδηλώσεων. Στο κτίριο θα στεγά¬ 
ζονται: 

1. Τα γραφεία της διοικήσεως του νομικού προσώπου 

2. Η Κοινοτική βιβλιοθήκη Καστρίου, με βοηθητικούς χώρους ανα¬ 
γνωστηρίων. 

3. Το ιστορικό λαογραφικό μουσείο καστρίου. 

4. Η κοινοτική Φιλαρμονική και χορωδία. 

5. Το ίδρυμα Νεότητας Γ.Ι. Σταματάκου» και 

6. Η στέγαση οιουδήποτε άλλου συλλόγου και Ιδρύματος επιδιώκο¬ 
ντας τον αυτό ή Παρεμφερή σκοπό. 

β) Η υποβοήθηση του έργου και ο εμπλουτισμός της κοινοτικής βι¬ 
βλιοθήκης Καστρίου. 

γ) Η οργάνωση διαλέξεων, συναυλιών, συνεδρίων, εορτών και Πνευ¬ 
ματικών εν γένει εκδηλώσεων. 

δ) Η εκπόνηση και δημοσίευση Ιστορικών, Λαογραφικών και ανα¬ 
πτυξιακών μελετών και έκδοση ενημερωτικών εντύπων. 

ε) Ο εμπλουτισμός του Ιστορικού και λαογραφικού μουσείου Κα¬ 
στρίου με δωρεές ή και αγορά αντικειμένων. 

στ) Η οργάνωση εκθέσεων βιβλίων και εντύπων φωτογραφίας και 
λαϊκής τέχνης. 

ζ) Η συμβολή στην προσπάθεια για την βελτίωση της εν γένει παι¬ 
δείας στο Καστρί. 

η) Η παροχή υποτροφιών και βραβείων στους μαθητές των εκπαι¬ 
δευτηρίων Καστρίου στους αποφοίτους τούτων οι οποίοι συνεχίζουν τις 
σπουδές τους στις ανώτερες και ανώτατες σχολές καθώς και σε αριστού¬ 
χους μαθητές ή φοιτητές δημότες της κοινότητας Καστρίου. 

θ) Η λειτουργία φροντιστηρίου στο Καστρί για την εκμάθηση ξένων 
γλωσσών, μουσικής και χορού. 

ι) Η υποβοήθηση των Πολιτιστικών, Πνευματικών και εξωραϊστικών 
συλλόγων της κοινότητας στο έργο τους, με την παροχή στέγης και συ¬ 
μπαράστασης στις προδευτικές προσπάθειες. 

ια) Η οργάνωση εκδηλώσεων και η υποβοήθηση κάθε ενέργειας η 
οποία θα αποσκοπεί στην σύσφιξη των σχέσεων των απανταχού Καστρι- 
τών, στην Ελλάδα και στο εξωτερικό. 

ιβ) Η ανάπτυξη όλων των μορφών λαϊκής τέχνης με τη δημιουργία 
ειδικού εργαστηρίου. 

ιγ) Το νομικό πρόσωπο μέχρι της ολοκλήρωσης της κατασκευής του 
κτιρίου θα στεγάζεται στην αίθουσα του Κοινοτικού Καταστήματος Κα¬ 
στρίου στην οποία υπάρχει και ο σχετικός εξοπλισμός για την ομαλή λει¬ 
τουργία του. 

5. Πόροι του Πνευματικού Κέντρου είναι: 

α) Η ετήσια επιχορήγηση της Κοινότητας που δεν θα είναι μικρότερη 
από δρχ. 10.000. 

β) Η επιχορήγηση του Υπουργείου Πολιτισμού και Επιστημών, 
γ) Η επιχορήγηση της Νομαρχίας Αρκαδίας, 
δ) Κάθε είδους εισφορές, δωρεές, κληρονομιές κληροδοσίες κ.λ.π. 
6) Το νομικό αυτό πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο και όταν αυτός απουσιάζει η κω¬ 
λύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 28 Απριλίου 1992 

Με εντολή Νομάρχη 
Ο Προϊστάμενος Δ/νσης κ.α.α. 

ΓΕΩΡΓΙΑ ΚΑΠΟΓΙΑΝΝΗ 

- +- 

Αριθ. 4731 (9) 

Συμμετοχή της κοινότητας Κρυονερίου ως μέλους του συνδέσμου 
ύδρευσης Δήμου Γυθείου και Κοινοτήτων περιφέρειας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις της παρ. 5 άρθρου 190 του Π.Δ. 323/89 Περί 
Δ.Κ.Κ. 

2. Την αριθ. 37547/13.10.1966 απόφασή μας (ΦΕΚ 696/ 


29.11.66 τ.Β.) με την οποία συστάθηκε ο Σύνδεσμος ύδρευσης Δήμου 
Γυθείου και κοινοτήτων περιφέρειας. 

3. Την 4/23.2.1992 νόμιμη απόφαση του Κ.Σ. Κρυονερίου με την 
οποία αποφασίζεται η συμμετοχή της κοινότητας ως μέλους του ανω¬ 
τέρω Συνδέσμου. 

4. Την 11 /20.3.1992 νόμιμη απόφαση του Δ.Σ. του ανωτέρω Συν¬ 
δέσμου με την οποία αποδέχεται τη συμμετοχή της κοινότητας Κρυονε¬ 
ρίου ως μέλους του Συνδέσμου, αποφασίζουμε;· 

Τη συμμετοχή της κοινότητας Κρυονερίου στο Σύνδεσμο ύδρευσης 
Δήμου Γυθείου και κοινοτήτων περιφέρειας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σπάρτη, 22 Απριλίου 1992 

Ο Νομάρχης 
ΦΩΤΙΟΣ ΦΑΛΙΑΓΚΑΣ 

- ♦ - 

Αριθ. 7505 (10) 

«Τροποποίηση του άρθρου 7 της συστατικής πράξης ΔΕΑΔΑ. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Την με αριθμ. 27373/86 απόφαση του Υπουργού Εσωτερικών. 

2. Το με αριθμ. 25/88 Π.Δ. με το οποίο μεταβιβάστηκαν οι αρμο¬ 
διότητες στους Νομάρχες. 

3. Την με αριθμ. 26995/14.12.89 απόφαση Νομάρχη Πειραιά με 
την οποία τροποποιείται η συστατική πράξη της ΔΕΑΔΑ. 

4. Το με αριθμ. 260 αρθ. του ΠΔ 323/89 του ΔΚΚ. 

5. Την με αριθμ. 11393/13.6.90 απόφαση Νομάρχη Πειραιά με 
την οποία τροποποιείται η συστατική πράξη της ΔΕΑΔΑ. 

6. Την αριθμ. 59/92 απόφαση του Δημοτικού Συμβουλίου Αργυρού- 
πολης, αποφασίζουμε: 

Τροποποιεί το άρθ. 7 της συστατικής πράξης ΔΕΑΔΑ αυξάνοντας το 
χρηματικό πσό που διαθέτει ο Δήμος σε μετρητά από 351.438.000 
δρχ. σε 451.438.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραίας 22 Απριλίου 1992 

Ο Νομάρχης 
ΠΑΝ. ΓΥΦΤΟΥΛΑΣ 

- ♦ - 

Αριθ. ΕΣ 3762 (11) 

Σύσταση Νομικού προσώπου στην κοινότητα Σκιαδά Ν. Πρέβεζας με 

την επωνυμία: «ΣΧΟΛΙΚΗ ΕΠΙΤΡΟΠΗ ΔΗΜ. ΣΧΟΛΕΙΟΥ ΚΟΙ¬ 
ΝΟΤΗΤΑΣ ΣΚΙΑΔΑ». 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1894/90 (ΦΕκ ΙΙΟΑ'/ 
27.8.90) «Για την Ακαδημία Αθηνών και άλλες εκπαιδευτικές διατά¬ 
ξεις». 

3. Την αριθ. 7/92 απόφαση του Κοινοτικού Συμβουλίου Σκιαδά που 
αφορά τη σύσταση στην Κοινότητα Σκιαδά νομικού προσώπου με την 
επωνυμία «Σχολική Επιτροπή Δημοτικού Σχολείου Κοινότητας 
Σκιαδά», αποφασίζουμε: 

1. Συστήνουμε την κοινότητα Σκιαδά του Νομού Πρέβεζας ίδιο Νο¬ 
μικό πρόσωπο με την επωνυμία «Σχολική Επιτροπή Δημοτικού Σχο¬ 
λείου Κοινότητας Σκιαδά». 

2. Σκοπός του νομικού προσώπου είναι: 

Η διαχείριση τίυν πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων κ.λ.π. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών και επίπλων εξοπλισμού και 
γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία του και γενικότερα η λήψη όλων των μέτρων που κρίνονται 

αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 5μελές διοικητικό συμβούλιο 
αποτελούμενο από: 

α. Τον εκάστοτε Πρόεδρο της Κοινότητας ως Πρόεδρο, 
β. Τον εκάστοτε Δ/ντή του Δημοτικού Σχολείου, 
γ. Τρεις (3) κατοίκους - γονείς μαθητών, που θα ορίζονται με 
Α.Κ.Σ. 

δ. Εκπρόσωπο του συλλόγου γονέων και κηδεμόνων (Δεν συντρέχει 
περίπτωση). 

4. Η θητεία του πρώτου ΔΣ του νομικού προσώπου λήγει με την λήξη 
της παρούσας δημοτικής περιόδου. 

Η θητεία των μελών του ΔΣ ακολουθεί τη δημοτική ή κοινοτική πε¬ 
ρίοδο. 

Το ΔΣ εκλέγει αντιπρόεδρο γραμματέα. 

Πόροι του Νομικού προσώπου είναι: 
α. Ετήσια επιχορήγηση της κοινότητας 
β. Ετήσια επιχορήγηση του κράτους, 
γ. Κάθε είδους εισφορές δωρεές κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία: 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον προέδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 23 Απριλίου 1992 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 


3. Τις απόψεις του Νομαρχιακού Συμβουλίου Σερρών που περιλαμ¬ 
βάνονται στο αριθμ. 3/4.7.91 Πρακτικό συνεδρίασής του, αποφασί¬ 
ζουμε: 

1. Καθορίζουμε τη λατομική περιοχή στο Σχιστόλιθο του Δήμου Σι- 
δηροκάστρου Ν. Σερρών και σε έκταση 1014,475 στρ., όπου για τη δη¬ 
μιουργία λατομείων αδρανών υλικών δεν απαιτείται άδεια εκμετάλλευ¬ 
σης και ορίζεται από τα εξής σημεία: 


1. Α 

: X 

= 

- 5165 

Ψ 

= 

+ 

4400 

2. Β 

: X 

- 

- 4963 

Ψ 

= 

+ 

4316 

3. Γ 

: X 

= 

- 5050 

Ψ 

= 

+ 

4052 

4. Δ 

: X 

= 

- 4130 

Ψ 

= 

+ 

4000 

5. Δ1 

: X 

= 

- 4124 

Ψ 

= 

+ 

3560 

6. Ε 

: X 

= 

- 4120 

Ψ 

- 

+ 

3220 

7. Ζ 

: X 

= 

- 4500 

Ψ 

= 

+ 

2900 

8. Η 

: X 

= 

- 5015 

Ψ 

- 

+ 

3350 

9. Η1 

: X 

= 

- 5117 

Ψ 

= 

+ 

3567 

10. Θ 

: X 

= 

- 5320 

Ψ 

= 

+ 

4000 

II 

Κ- 1 

ο 

15’ 


Μ = 0° 

15' 



Φ.Ε.Χ. 


2. Αποδεχόμαστε τα όσα ομόφωνα αποφάσισε η Επιτροπή στις από 
8.11.91 και 17.2.92 εκθέσεις της. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κοινοποιηθεί όπου πρέπει. 


Σέρρες, 16 Απριλίου 1992 

Ο Νομάρχης 
ΑΝΑΣΤ. ΛΙΑΣΚΟΣ 

-♦- 


ΔΙΟΡΘΩΣΕΙΣ ΣΦΑΛΜΑΤΩΝ 


- ♦ - 

Αριθ. ΔΒΣ/Φ26.1/377 (12) 

Καθορισμός λατομικής περιοχής στο Σχιστόλιθο του Δήμου Σιδηροκά- 
στρου Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις του Ν. 1428/84 «Εκμετάλλευση λατομείων αδρα¬ 
νών υλικών» και άλλες διατάξεις. 

2. Τις από 8.11.91 και 17.2.92 Εκθέσεις της Επιτροπής που συ- 
στήθηκε με την αριθμ. ΔΒΣ/Φ.26.2/1407/18.9.91 απόφαση του Νο¬ 
μάρχη Σερρών για τον καθορισμό της λατομικής αυτής περιοχής. 


(13) 

Στην 136/392/18.3.92 απόφαση Υφυπουργού Υγείας, Πρόνοιας 
και Κοινωνικών Ασφαλίσεων» τροποποίηση άρθρου 8 του Οργανισμού 
του Ταμείου Ασφαλίσεως Συμβολαιογράφων» που δημοσιεύθηκε στο 
ΦΕΚ 223/3.4.1992, (τ. Β') γίνεται η παρακάτω διόρθωση σφάλμα¬ 
τος: 

Στην πρώτη σειρά της περίπτωσης α της παραγράφου 9 του άρθρου 
8 αντί του εσφαλμένου «για κάθε αναγνωρισμένο χρόνο ασφάλισης» τί¬ 
θεται το ορθό «για κάθε αναγνωριστέο χρόνο ασφάλισης» ούτως ώστε η 
φράση να διαμορφωθεί ως εξής: 

«α) Το ποσό για κάθε αναγνωριστέο χρόνο ασφάλισης». 

(Από το Υπουργείο Υγείας, Πρόνοιας και Κοινωνικών Ασφαλίσεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




